text: La cuina de les roses | Jornades gastronomiques, Sant Feliu de Llobregat | Page 16
  Jornades gastronòmiques 2016
  Jornades gastronòmiques 2012
  Jornades gastronòmiques 2013
  Jornades gastronòmiques 2015
  Jornades gastronòmiques 2014
  Restaurants i participants 2015
  Restaurants i participants 2012
  Restaurants i participants 2013
  Restaurants i participants 2014
  Jornades gastronomiques, Sant Feliu de Llobregat
  abril 15th, 2013 | Posted by Amics de les roses in 2013 | Jornades | Participants | Vídeos - (1 Comments)
  Ens entrevistem amb la Cintia Álvarez, cuinera del Bar de l'Ateneu, situat al carrer Vidal i Ribas, 23, de Sant Feliu de Llobregat. Valora molt positivament l'anterior edició de "La cuina de les roses", i assegura que en va quedar molt contenta.
  Tot i l'apretada agenda del Bar de l'Ateneu (com ella diu, "tothom sap que això no és un simple bar, que s'hi fan moltes activitats"), aquest any no volien faltar a la cita. Així que tornaran a participar, una vegada més, integrant molt bé la cuina típica argentina amb les roses. L'any passat ens van oferir unes empanades i una pannacotta, i aquest any ens delectaran amb un filet de porc amb guaiaba sobre un fullatge de pètals i fulles de moniatos.
  La carn és l'ingredient principal de la gastronomia argentina, i la Cintia vol seguir sent fidel a aquesta filosofia. Segur que no decebrà ningú.
  Restaurant l'Art de les Cassoletes
  abril 14th, 2013 | Posted by Amics de les roses in 2013 | Jornades | Participants | Vídeos - (Comentaris tancats a Restaurant l'Art de les Cassoletes)
  Avui hem parlat amb la Maite Iglesias, gerent i cuinera del restaurant l'Art de les Cassoletes, del carrer de l'Església, 10, de Sant Feliu de Llobregat, al costat de l'Ajuntament. La Maite explica la història del restaurant: "som 3 sòcies del poble de tota la vida que vem obrir el local fa 7 mesos, i totes tres venim del món de la hosteleria".
  Confessa que tenia una mica de respecte per cuinar amb roses, però finalment s'han decidit a col·laborar amb la ciutat de les roses per impulsar el nostre municipi. Aquesta santfeliuenca és una defensora aferrissada del comerç local i de proximitat. Està convençuda que "si la gent es quedés més al poble; als restaurants, als bars, als comerços; Sant Feliu tindria molta més vida". I no té cap problema a afirmar que els centres comercials "s'estan endunt la gent" i fent tancar locals.
  Finalment, ens diu el plat que cuinaran a "La cuina de les roses": Filets de pollastre a la crema de les roses amb cruixent de pètals. Els haurem de tastar.
  Pastisseria Can Plana
  abril 13th, 2013 | Posted by Amics de les roses in 2013 | Jornades | Participants | Vídeos - (Comentaris tancats a Pastisseria Can Plana)
  Jordi Plana és un dels tres propietaris de la pastisseria Can Plana, situada al carrer Girona 8-10 de Sant Feliu de Llobregat. El Jordi ens explica la trajectòria de la pastisseria des que els seus pares la van obrir, l'any 1961. Amb el pas dels anys han passat de fer només pa a elaborar brioixeria, pastisseria i ara també cuina gourmet.
  Sentim perquè la rosa és un ingredient tan difícil de fer servir, tant en la cuina com en la pastisseria: "quan li afegeixes un altre ingredient, solapa el gust delicat de la rosa".
  Aquest any Can Plana tornarà a repetir el seu exitós postre, el bavarroi de roses. Segons diu el Jordi, la peculiaritat d'aquesta espuma dolça amb pètal de rosa caramelitzada és que "està infusionat amb els pètals de roses; també porta un licor de roses, i és molt elegant".
  abril 12th, 2013 | Posted by Amics de les roses in 2013 | Jornades | Participants | Vídeos - (Comentaris tancats a La Taberna)
  A "La cuina de les roses" no només comptarem amb la participació de restaurants, sinó també de pastisseries i locals de copes. En aquesta ocasió parlem amb l'Óscar Jiménez, soci de la Taberna de Sant Feliu, situada al carrer Rupert Lladó, 49.
  Què pot aportar una taberna a unes jornades gastronòmiques de Sant Feliu de Llobregat? Doncs "el que sabem fer; la rosa dins del món de la cervesa". L'Óscar explica com es crea una cervesa: "Juntament amb un mestre cerveser, però aportant la nostra recepta", i fa una descripció del 3 tipus de cervesa que existeixen.
  A la Taberna tenen previst treure la cervesa acabada a l'estiu, així que el que podrem tastar a "La cuina de les roses" seran les proves que estan fent. Tindrem el privilegi de tastar abans que ningú la cervesa artesana "La rosa a Sant Feliu".
  Brasseria "El Caliu"
  abril 11th, 2013 | Posted by Amics de les roses in 2013 | Jornades | Participants | Vídeos - (Comentaris tancats a Brasseria "El Caliu")
  La Conxita Barral és la mestressa de la brasseria El Caliu. Fa 25 anys que aquest restaurant és al carrer Sant Joan, 5, de Sant Feliu portant a taula plats senzills cuinats a la brasa.
  Ella mateixa explica que té "una cuina molt senzilla, gens elaborada, només coses a la brasa". I diu que a ella l'únic que li salva és "la qualitat del producte, perquè un bon producte a la brasa sempre surt bo".
  De bon principi "no sabia ben bé com fer encaixar les roses" als seus plats, però finalment va decidir els dos plats que mostrarà a les jornades gastronòmiques: